Lukemattomista kokoussarjoistani -
mieleeni on jäänyt muutama erityinen ihme.
Yksi oli se, kun nainen, joka oli rikkonut selkänsä, -
parani kokouksen aikana Burmassa.
Toisen näet ohjelman lopussa tänään.
Mutta onko se totta? Voiko lapsi, joka syntyi kuuromykkänä, -
saada todella kuulon ja puhekyvyn?
Kuunnelkaapa lasten ääniä taustalla.
Poika oli heidän ystävänsä ja tuttunsa.
Lasten hurraaminen, jonka kuulet, on parempi todiste -
kuin lääkärin todistus, että ihme on tapahtunut.
Tämä on Pastori Tommy Liljan seurassa.
Tommy on omistanut elämänsä Jeesuksen seuraamiselle.
Se on antanut hänelle uusia ystäviä ja vienyt hänet hienoihin paikkoihin.
Pääset nyt Tommyn seurassa -
pelastamaan ihmiskaupan uhreja, viemään juutalaisia takaisin Israeliin -
ja järjestämään kokoussarjoja Afrikan ja Aasian maissa.
Elämäsi muuttuu ikihyviksi, kun seuraat Jeesusta Tommyn kanssa.
PASTORI TOMMY LILJAN SEURASSA
Seuraat Jeesusta pastori Tommy Liljan kanssa.
Tänään olen Afrikassa suosikkimaassani Sambiassa -
ja Ndolan kaupungissa.
Rakastan Afrikkaa ja täkäläisiä ihmisiä.
On erittäin tärkeää, että käymme Sambiassa auttamassa seurakuntia.
Pitää käydä tällaisissa paikoissa.
Olen täällä vahvistamassa seurakuntia.
Autan orpoja ja katulapsia.
Kitkemme ihmiskauppaa.
Jeesus saa jalansijaa slummeissa.
Se on tärkeää. Jos haluamme auttaa näitä ihmisiä -
rakentamaan samanlaisia yhteiskuntia kuin USA:ssa tai Euroopassa, -
meidän pitää opettaa heille ydinarvoja. Meidän yhteiskuntamme -
on rakennettu Jeesuksen varaan.
Kun Afrikka ja Afrikan maat ovat nyt kehittymässä, -
on tärkeää antaa heille Jeesus Kristus.
Sambia on suurenmoinen maa. Sillä on tosi pitkä historia.
Se on kehittynyt Sambesin varrelle.
"Sambesi" tarkoittaa "jumalan jokea". Siitä tulee sana "Sambia".
Sambia on hyvin vanha maa.
Täällä on asunut ihmisiä jo 150 000 vuotta.
Täältä on löytynyt maailman vanhimpia kalloja.
Se on ajoitettu 100 000―150 000 vuoden taakse.
Kun maa itsenäistyi vuonna 1964, täällä on ollut hyvin rauhallista.
Monissa muissa Afrikan maissa on ollut heimosotia.
USA:ssa ja Euroopassa ihmetellään usein, miksi täällä soditaan niin kovin.
Mikseivät he tee sopua? Meillä on ollut sama tilanne.
Yhdysvalloissa oli sisällissota. Euroopassa on ollut sotia.
On ollut heimosotia. Vain 25 vuotta sitten, kun Jugoslavia hajosi, -
heimot sotivat keskenään ja surmasivat toisiaan joukoittain.
Mutta Sambiassa on jotain erityistä.
Siksi on tärkeää, että olemme täällä.
Olemme Afrikan sydämessä.
Kongo ja Sambia ovat Afrikan sydäntä.
On tärkeää, että pidämme tämän maan -
sellaisena tyyssijana kuin se on.
Meidän pitää taistella muslimeja vastaan. Islam rynnistää kaikkialla.
Meidän pitää torjua heidät.
Työskentelen täällä paikallisseurakuntien kanssa -
kaupungeissa eri puolilla Sambiaa.
Järjestämme kokoussarjoja ja johtajuusseminaareja.
Teemme avustustyötä. Vauhditamme seurakuntia.
Ndola kuuluu Kuparivyöhykkeeseen. Sen tarina Sambiassa on surullinen.
Kun englantilaiset sijoittajat tulivat, he aloittivat kaivosteollisuuden.
Nyt kaivostoiminta on loppunut.
Heimoja siirrettiin eri puolilta alueille, joilla tarvittiin työvoimaa.
Kun kaivostoiminta loppui ja kaivokset suljettiin, ihmiset jäivät.
Meidän pitää kaikin keinoin pelastaa Afrikka ja auttaa sitä.
Olen varma, että rakastut tähän maahan ja sen asukkaisiin -
samalla lailla kuin minä rakastuin.
Seuraat Jeesusta pastori Tommy Liljan kanssa.
Minulle on suuri ilo, kunnia ja armo, -
että haluat seurata Jeesusta kanssani.
Annetaan aplodit, -
kun toivotamme pastori Tommy Liljan tervetulleeksi!
Oletteko valmiit ottamaan tänään uskonaskeleen? Halleluja.
Kun rukoilit, käskit kuurouden henkeä.
Hän tunsi, että jokin lähti hänen korvastaan.
Ottakaa vastaan! Ottakaa vastaan!
Tänä iltana tapahtui mahtavia ihmeitä.
Tahdon teidän seuraavan minua, kun seuraan Jeesusta.
Kokouksessa oli noin 35―40-vuotias nainen.
Kaksi kuukautta sitten hänen korvaansa oli tullut jotain.
Hän kertoi tuntevansa, kuinka se liikkui.
Se vaikutti hänen kuuloonsa niin, ettei hän kuullut oikealla korvallaan.
Kun sidoin kuurouden henkiä, -
se lähti hänen korvastaan.
Nainen tuli eteen todistamaan, että se oli lähtenyt ja nyt hän kuulee.
Siellä oli myös mies, joka ei pystynyt kävelemään.
Nyt hän juoksi lavalla.
Tieto Jeesuksen teoista ja demonien ulosajamisesta leviää.
Ihmiset palaavat koteihinsa ja kertovat kaikille, mitä Jeesus teki tänä iltana.
Huomenna väkeä on kaksin verroin.
Täällä on hieman turvatonta, joten Trambo tässä vartioi minua.
Hänellä on ase.
Hän seuraa minua kaikkialle.
Teemme tätä Jeesukselle.
Tahdon teidän seuraavan minua näinä iltoina.
Kun seuraan Jeesusta, tahdon teidän seuraavan minua.
Ja minä otan vastaan Sinut, Jeesus, -
Vapahtajakseni ja Herrakseni.
Sano "yksi".
Yksi, kaksi, kolme, neljä.
Lapset, tunnetteko tämän pojan?
Tiedätte, ettei hän kuule.
Tiedätte, että hän on mykkä.
Kuunnelkaa.
Sano.
Sano "yksi".
Annetaan Jeesukselle aplodit.
Aamen.
Ei ole kahta samanlaista iltaa, kun seuraa Jeesusta.
Tämä ilta oli aivan uskomaton.
Väkeä oli tuplasti enemmän kuin eilen.
Ilmapiiri oli ihmeellinen.
Ennen kuin aloimme saarnata, Pyhä Henki laskeutui.
Ihmiset ottivat todella vastaan.
Niin monia tuli Herran luo, että vapautumisteltta oli tupaten täynnä.
Ihmiset vapautuivat.
Lopuksi lavalle tuli poika. Hän oli kokouksessa eilenkin.
Rukoilin hänen puolestaan. Pyhä Henki tuli hänen ylleen, -
mutta hän ei vieläkään puhunut eikä kuullut mitään.
Tänä iltana hän seisoi lavan edessä.
Nostin hänet ylös.
On Herran armoa olla osana sellaista, mitä tänään tapahtui.
Kun rukoilin pojan puolesta, yhtäkkiä hänen korvansa avautuivat.
Hän alkoi reagoida.
Kuvittele. Hän ei ollut ikinä aiemmin kuullut.
Ajattelin, että jos Jeesus voi kerran avata pojan korvat, -
Hän voi myös vapauttaa pojan kielen. Rukoilin uudelleen.
Yhtäkkiä poika alkoi laskea. "Yksi, kaksi, kolme."
Ellei ole ikinä aiemmin puhunut, -
ei voi vain alkaa puhua. Se pitää opetella.
Ensin hän laski neljään.
Toisella kerralla hän laski viiteen ja kuuteen.
Kolmannella kerralla hän laski kymmeneen.
Väkijoukko ja kaikki lapset tunsivat pojan.
He vahvistivat, ettei poika kuullut eikä puhunut.
Hän oli mykkä ja kuuro, mutta Jeesus vapautti hänet tänään.
Autoit naista tulemaan tänne tänään. - Niin autoin.
Voit vahvistaa, ettei hän nähnyt mitään.
Hän sulki silmänsä.
Sitten sanoit: "Ellet näe, avaa silmäsi ja ala nähdä!"
Hän avasi silmänsä ja näki ihmisiä.
Näkikö hän ihmisiä? Halleluja.
Hän näkee nyt.
Kosketa nenääni.
Uudelleen.
Meillä oli hieno ilta.
Ajamme kuoppaista tietä. Olemme matkalla slummista takaisin hotellille.
Syömme hieman ranskalaisia ja paistettuja kananmunia, -
joita syön lounaaksi ja päivälliseksi.
Meillä oli hieno ilta, ja kiitämme Herraa kaikesta, mitä Hän teki.
Veressä Jeesuksen
Voittovoima, voima voitokas, Vapahtajan haavoissa vain
Voittovoima...
Nyt on kolmas ilta Sambiassa. Olemme lähdössä kokouksesta.
Meillä oli hieno ilta.
Ihmiset täällä ovat hyvin köyhiä mutta tosi ystävällisiä.
He tunnistavat minut ja kutsuvat minua pastori Tommyksi.
Kun seuraa Jeesusta, kaikkialla on ihmisiä eikä tarvitse pelätä.
Poliisi, jonka on määrä saattaa meitä, ajoi jo toisessa autossa pois.
Emme tiedä, minne he menivät. Mutta Jeesus on täällä.
Tänä iltana tapahtui paljon, mutta yksi tärkeä juttu oli se, -
että toin kaikki vastaavat pastorit lavalle ja rukoilin heidän kanssaan -
väkijoukon puolesta. Väkeä oli paljon.
Väkijoukko rukoili pastorien puolesta.
Aiemmin tänään meillä oli mahtava johtajuusseminaari.
Selitin, että usko on jotain, mitä omistat, -
ja uskominen on jotain, mitä teet.
Pyörä on jotain, minkä omistaa, ajaminen on jotain, mitä tekee.
He ymmärsivät, mitä on uskoa.
Samaa opetusta tarvitaan muuallakin.
No niin, mitä teille kuuluu?
Voitteko sanoa "halleluja"?
Seuraat Jeesusta Tommyn kanssa Ndolassa Sambiassa.
Jeesus, Jeesus
Jeesus
Tahdon vain sanoa: "Jumalan siunausta ja kiitos!"
On armoa, että olet ollut kanssamme täällä Ndolassa Sambiassa.
Aloitimme torstai-iltana -
saarnaamalla verenvuototautia sairastaneesta naisesta.
Hän kuuli ja sanoi mielessään.
Hän otti askeleet koskettaakseen Jeesusta.
Hän teki syntiä, mutta silti hän parani.
Se innosti ihmisiä. He uskoivat.
Perjantai-ilta oli ylösnousemusilta. Silloin tapahtui parantuminen.
Pojan korvat avautuivat ja suu alkoi puhua.
Se sai ihmisiin liikettä.
Lauantai-ilta oli kosketuksen ilta.
Väkeä oli todella paljon.
Monet paranivat ja saivat Pyhän Hengen kasteen.
Eilisilta oli kirouksen murtamisilta.
Me ikään kuin puhdistimme ilman, ja jotain tapahtui.
Kun lähdemme täältä, se ei pysähdy tähän, -
sillä asiat ovat lähteneet liikkeelle. Tästä syntyy firmoja ja tehtaita.
Jotkut hankkivat koulutuksen.
Perheet eheytyvät ja vapautuvat. Ne yhdistyvät.
Osa tätä yhteiskuntaa ja slummia alkaa kukoistaa.
Tahdon vielä kiittää. Me teemme tätä yhdessä.
Teemme sitä Kristus-ruumiissa.
Olet osa sitä menestystä, jota Jeesus niitti täällä.
Kiitos, että sinä olet sinä. Vain sinä voit olla sinä.
Kun sinä teet oman osuutesi ja minä omani, -
silloin niitämme menestystä Kristuksen valtakunnassa.
Meillä on voitto
Nimessä Jeesuksen Kristuksen meillä on voitto
Koordinoin täällä Sambiassa Tommy Liljan järjestön työtä.
Täällä on käynyt pastoreita, -
jotka puhuvat pääosin menestysteologiasta.
Ja...
Tommy on aina korostanut Kristusta Jeesusta.
Meillä on kaksi rukoustelttaa.
Tommy rukoilee yleisen rukouksen koko kokousväen puolesta.
Hän ajaa ulos demoneja. Näemme, miten ne lähtevät ihmisistä.
Siispä en voi sanoa tarkkaa lukumäärää, mutta niitä on paljon.
Kun tulee telttaan, näkee ihmiset, jotka ovat siellä.
Heitä on yli sata, kaksisataa.
Heitä kaatuilee. Jotkut oksentavat.
Se kuuluu vapautumiseen.
Vapautumisia tapahtuu todella paljon.
Monia tulee Herran luo. He ovat kuin siemeniä, jotka lähtevät ulos.
Satsaus tähän työhön ei mene hukkaan.
Se on siunaus ja lisäys Jumalan valtakuntaan.
Raha ei mene hukkaan. Sitä käytetään Jumalan kunniaksi.
Olen pastori Captula Uusi toivo -keskuksesta.
Olen pastori Peter Brother Life -seurakunnasta.
Olen pastori Timothy.
Olen Mark Kavalu. Olen ammatiltani muusikko, gospellaulaja.
Taiteilija.
Olen Deos, pastori Kabwen alueelta.
Tässä ovat pastori Martin ja pastori Jonas.
Pastori Tommy Liljan kiertueella on ollut iso vaikutus, -
etenkin seurakunnan kasvun kannalta.
Seurakunta täällä ei ymmärtänyt yhteyden merkitystä.
Jokainen pastori puuhaili omiaan.
Kun Tommy piti ensimmäisen kokoussarjan, -
hän kokosi erilaisia seurakuntia.
Seurakuntalaiset ja pastorit -
ymmärsivät, että vain Jeesus Kristus pelastaa. Hän on seurakunnan pää.
Yhteys alkoi muodostua ensimmäisessä kokoussarjassa.
Olemme olleet monien muidenkin järjestämissä kokoussarjoissa.
Pastori Tommyn ja tiimin työssä minut vakuutti eräs kohtaaminen, -
joka meillä oli vuonna 2009.
Olin nähnyt ihmeitä tapahtuvan muille ihmisille, -
mutten kenellekään perheessäni.
Sisko tuli kokoukseen. Hän oli osaksi sokea.
Hän ei nähnyt 20―30 metrin päähän.
Veimme hänet lavalle. Pastori Tommy rukoili.
Hän käski ihmisten laittaa käden sairaan paikan päälle.
Sisareni kosketti silmiään. Kun pastori Tommy rukoili, -
sisar parani. Hän on yhä täysin terve.
Silloin sanoin: "Tommy on Jumalan mies.
Jumala on lähettänyt hänet maahamme pelastamaan nuoria."
Olen siitä asti seurannut Tommyä.
Kokoussarja vaikutti voimakkaasti sosiaalisesta näkökulmasta.
Tappelut ja rikollisuus -
vähenivät siinä yhteisössä. Se oli odottamatonta.
Tällä kerralla, kun Tommy tuli nyt, -
rikollisetkin antoivat elämänsä Herralle.
Ihmiset näkivät ihmeitä.
Rammat kävelivät.
Sokeat ja kuurot parantuivat.
Monien elämä muuttui.
Ennen kuin pastori Tommy tuli tälle alueelle, -
Ndolan asukkaat -
eivät uskaltaneet mennä joihinkin slummeihin. Niitä ei voitu tavoittaa.
Mutta pastori Tommy on saanut koko Ndolan kaupungin -
tulemaan tilaisuuksiin.
Kaupungin keskustan ja slummien välillä on nyt yhteistyötä ja yhteyttä.
Vaikutus on suora.
Valtaosa kehityksestä, josta nyt puhumme, kuten uudet koulut -
ja yritykset, jotka Kabwessa avautuvat, -
käynnistyi kokoussarjan jälkeen.
Kokoussarjan suurin vaikutus on ihmisten elämän muuttuminen.
Meillä on naapureita, ystäviä ja työtovereita, -
jotka ovat tehneet huonoja asioita.
Jotkut ovat käyttäneet aineita.
Nuoret tytöt ovat harjoittaneet moraalittomuutta, jopa prostituutiota.
Kokoussarjan jälkeen monet ovat kertoneet minulle ja muille, -
että he ovat muuttuneet kokoussarjan ansiosta.
Kun he antavat elämänsä Kristukselle, kuten Tommy korostaa, -
Jumalan Henki tulee heihin asumaan. Ihmisten elämä on muuttunut.
Jotkut, jotka ovat olleet väkivaltaisia, -
ovat tulleet järkiinsä ja Jeesuksen pelastavaan tuntemiseen.
Tehdään tästä käytäntö.
Tule Sambiaan joka vuosi.
Ihmiset ympäri maailman näkevät, että Tommy tekee hyvää työtä.
Hän ei ole itsekäs vaan kansoittaa taivaan.
Seuraamme Jeesusta. Se on päämäärämme ja elämämme.
Se on elantomme. Parasta, mitä voi tehdä.
Pastori Tommy rakastaa yhtä laulua.
Se menee näin: -
Jeesuksen Kristuksen nimessä meillä on voitto
Kun laulamme sitä, hän virtaa laulun mukana.
Tiedämme, että Jumala toimii siinä.
Kun laulamme sitä, Tommy katsoo meitä ja sanoo: "Vau!"
Jeesuksen Kristuksen nimessä meillä on voitto
Niinpä minä laulan 'Halleluja', minä huudan 'Halleluja'
Minä laulan ja ylistän Herraa
Niinpä minä laulan 'Halleluja', minä huudan 'Halleluja'
Minä laulan ja ylistän Herraa
Mitä Herra on tehnyt puolestani, en pysty kertomaan sitä kaikkea
Hän pesi ja pelasti minut verellään
Mitä Herra on tehnyt puolestani, en pysty kertomaan sitä kaikkea
Hän pesi ja pelasti minut verellään
Niinpä minä laulan 'Halleluja', minä huudan 'Halleluja'
Minä laulan ja ylistän Herraa
Niinpä minä laulan 'Halleluja', minä huudan 'Halleluja'
Minä laulan ja ylistän Herraa
Nimessä Jeesuksen Kristuksen
Olen jo vuosien ajan kohdannut hengellistä ulottuvuutta ja sen voimia.
Kunnioitan niitä, mutta en pelkää niitä, -
sillä tiedän, että niin kauan kun elän Jeesuksessa, olen turvassa.
Olen nähnyt Jeesuksen nimen vaikutuksen.
Minä tiedän, että kun Jumalan Henki on ylläni, -
nämä olennot pakenevat Jeesuksen nimeä.
Kyse on myös elämisestä Jeesuksessa ja Jeesukselle.
Jumala on laskenut sydämelleni kirjoittaa kuukausittain uutiskirje.
Valmistelen ne samalla tavalla kuin valmistelen saarnani.
Kirjeistäni saamani palaute rohkaisee minua aina valtavasti.
Kirjeet puhuvat suoraan ihmisten elämään.
Lähetän mieluiten kirjeitä paperilla postitse.
Lähetän niitä kaikkialle maailmaan.
Mutta lähetän niitä tietysti myös sähköpostitse.
Kirjeet ovat profeetallisia henkilökohtaisesti.
Ne toimivat elämässäsi lisätukena.
Olen nähnyt monien muuttuvan heikosta vahvaksi -
ja toivottomasta kukoistavaksi kirjeideni kautta.
Se on mahdollista, sillä kirjeeni on kirjoitettu Pyhässä Hengessä.
Voimme kirjoittaa kirjeitä niin, -
että ne koskettavat kaikkia henkilökohtaisesti.
Aivan kuten saarnat.
Jos läsnä on voitelu, saarna voi koskettaa tuhansia kuulijoita, -
kutakin ainutlaatuisella tavalla.
Samoin kirjeissäni on profeetallista opetusta ja neuvoja Jumalalta sinulle.
Haluaisin lähettää kirjeitäni sinulle, missä päin maailmaa asutkin.
Teen tätä työtä yhdessä monien kanssa.
Mitä enemmän taistelee yhdessä, sitä enemmän voimme saada aikaan.
Lähde mukaan siihen, mitä Jeesus tekee maailmassa tänään.
Kaiken, mitä Tommy tekee, hän tekee yhteistyössä monien kanssa.
Hän uskoo, että Jumalan valtakunnan työ on työtä yhdessä.
Hän on nähnyt siunaukset, jotka tulevat kaikille, -
kun Kristus-ruumis toimii yhdessä.
Seurauksena ovat moninkertaistava vaikutus ja yliluonnollinen suosio, -
kun yhdessä työskentelemme evankeliumin hyväksi.
Yhteydestämme saat voimaa.
Siksi Tommy kutsuu sinua -
lähtemään mukaan työhön, jota Jeesus tekee kanssamme.
Jumalan valtakunta tarvitsee sinua.
Käy kotisivuillamme ja lähde mukaan Jumalan työhön TLM-järjestön kautta.
Suomennos: Marianne Tenetz